หุ้นสหรัฐปิดลบ/น้ำมัน,ทองคำบวกเล็กน้อย
หุ้นดาวโจนส์ปิดลบ 68.30 จุด นักลงทุนหวั่นมาตรการเยียวยาโควิดถูกขวาง ด้านราคาน้ำมันเพิ่มขึ้น 38 เซนต์ ขณะที่ทองคำบวก 2.50 ดอลลาร์
30 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 30,335.67 จุด ลดลง 68.30 จุด หรือ -0.22% ขณะที่ดัชนีเอสแอนด์พี 500 ปิดที่ 3,727.04 จุด ลดลง 8.32 จุด หรือ -0.22% ส่วนดัชนี แนสแดค ปิดที่ 12,850.22 จุด ลดลง 49.20 จุด ลดลง -0.38%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 29 ธ.ค.นักลงทุนกังวลเกี่ยวกับความไม่แน่นอนของมาตรการเยียวยาผลกระทบจากการแพร่ระบาดของไวรัสโควิด-19 รวมถึง จำนวนผู้ติดเชื้อโควิด-19 ที่เพิ่มขึ้นในสหรัฐยังทำให้นักลงทุนวิตกกังวลเกี่ยวกับความล่าช้าในการเปิดเศรษฐกิจ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 38 เซนต์ ปิดที่ 48.00 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 23 เซนต์ ปิดที่ 51.09 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนกุมภาพันธ์ เพิ่มขึ้น 2.50 ดอลลาร์ ปิดที่ 1,882.90 ดอลลาร์ต่อออนซ์